**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ PARDAVIMO“ PROJEKTO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus, savivaldybei nuosavybės teise priklausančius būstus, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų M. P., D. D. ir A. Š. prašymai pirkti nuomojamus, savivaldybei nuosavybės teise priklausančius būstus.

 Savivaldybės būsto nuomininkas M. P. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 13,50 kv. metro ploto su bendro naudojimo patalpomis (bendras plotas – 19,99 kv. metro) palaisvintą būstą bendrabutyje (*duomenys neskelbtini*), Klaipėdoje, esantį greta M. P. nuosavybės teise priklausančio būsto. Klaipėdos miesto savivaldybės administracijos direktoriaus 2017 m. lapkričio 29 d. įsakymu Nr. AD2-1083, nurodytas būstas išnuomotas terminuotam laikotarpiui (būsto pirkimo procedūrų vykdymui). Turto vertintojai UAB „RESTO Group“, nustatė būsto (*duomenys neskelbtini*), Klaipėdoje, rinkos vertę – 11 578,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto nuomininkė D. D. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 28,86 kv. metro ploto su bendro naudojimo patalpomis (bendras plotas – 32,89 kv. metro) palaisvintą būstą bendrabutyje (*duomenys neskelbtini*), Klaipėdoje, esantį greta D. D. nuosavybės teise priklausančio būsto. Klaipėdos miesto savivaldybės administracijos direktoriaus 2018 m. balandžio 25 d. įsakymu Nr. AD2-365, nurodytas būstas išnuomotas terminuotam laikotarpiui (būsto pirkimo procedūrų vykdymui). Turto vertintojai UAB „RESTO Group“, nustatė būsto (*duomenys neskelbtini*), Klaipėdoje, rinkos vertę – 22 478,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą. Nuomininko būsto pirkimo skolinio įsipareigojimo įvykdymą užtikrina kredito įstaiga „Swedbank“, AB bankas (juridinio asmens kodas 112029651). Kredito įstaigos „Swedbank“ AB, 2018-11-13 raštas Nr. VL-SR/18-1957 „Dėl kredito suteikimo“.

 Savivaldybės nuomininko A. Š. šeimai, 76,53 kv. metrų ploto būstas (*duomenys neskelbtini*), Klaipėdoje, Vyriausybės nustatyta tvarka nuomos pagrindais suteiktas kaip grįžusiems į Lietuvos Respubliką reabilituotiems politiniams kaliniams, tremtiniams ir jų vaikams. Nuomininkas turi teisę būstą įsigyti vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 1 dalies 5 punktu, t. y. kai būstai parduodami laikantis nuostatos, kad jų pardavimo kaina nebus didesnė negu kaina, kuri LR Butų privatizavimo įstatyme nustatyta tvarka galėjo būti apskaičiuota iki 1998 m. liepos 1 d. ir patikslinta atsižvelgiant į infliaciją. Turto vertintojai UAB „Krivita“, vadovaudamiesi Turto ir verslo vertinimo metodika, patvirtinta vadovaujantis LR Turto ir verslo vertinimo pagrindų įstatymu, atliko retrospektyvinį turto (būsto) vertinimą. Apskaičiuota būsto (*duomenys neskelbtini*), Klaipėdoje, pardavimo kaina – 3292,35 Eur (iš jų 242,00 Eur už būsto vertės nustatymą).

 Pirkėjai M. P. ir A. Š. už perkamus būstus atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

 Savivaldybės taryba savo sprendimu turi užtikrinti leidimą pirkėjai D. D. įkeisti perkamą būstą (*duomenys neskelbtini*), Klaipėdoje, kredito įstaigai „Swedbank“, AB bankui, numatant, kad nurodyto būsto hipoteka įsigalios, kai su savivaldybės administracija bus visiškai atsiskaityta už parduodamą būstą, sumokėta būsto kaina, netesybos ir įvykdytos kitos prievolės.

 Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 1 dalies 5 punktu, 2 dalies 1 punktu, 26 straipsniu, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“ ir

2

Klaipėdos miesto savivaldybės administracijos direktoriaus 2018 m. lapkričio 14 d. įsakymu Nr. AD2-1019 „Dėl parduodamo savivaldybės būsto įkainojimo akto patvirtinimo“ ir 2018 m. lapkričio 14 d. įsakymu Nr. AD2-1018 „Dėl parduodamų savivaldybės būstų įkainojimo aktų patvirtinimo“ patvirtinti būstų įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja būstus nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2018 m. lapkričio 14 d. įsakymas Nr. AD2-1019 „Dėl parduodamo savivaldybės būsto įkainojimo akto patvirtinimo“ ir 2018 m. lapkričio 14 d. įsakymu Nr. AD2-1018 „Dėl parduodamų savivaldybės būstų įkainojimo aktų patvirtinimo“

**6. Lėšų poreikis sprendimo įgyvendinimui.**

Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamus būstus – 37 348,35 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būstų vertės nustatymu susijusias išlaidas – 398,00 Eur.

 PRIDEDAMA. Kredito įstaigos „Swedbank“, AB, 2018-11-13 rašto Nr. VL-SR/18-1957 „Dėl kredito suteikimo“ kopija (N) – 1 lapas.

Turto skyriaus vedėjas Edvardas Simokaitis